Pelech ar vugale bet er skolioù brezhonek ? Aet int dober un tamm tro (er bed a-bezh a-wechoù), hag int deuet en-dro ! Ar re goshañ a zo o kregin gant o labour. War ar bajenn-se ho peus gwelet Sébastien Guillouzic, bet o vevañ e Rusia meur a wech e-pad pemp bloaz. Meriadeg Ar Braz en deus kontet e vuhez nevez : bemdez e vez o veajiñ e pevar chorn Europa gant gwiskamant Air France.  Tudi Kernalegenn   a zo kelenner (yaouank) war ar skiantoù politikel e Roazhon. Embannet en deus e dezenn diwar « An tu kleiz pellañ e Breizh er bloavezhioù 70 ». Soaz Lescop, bet e-touez ar re gentañ enskrivet el lise Diwan a zo deuet da vezañ kelennerez war ar filozofiezh e-barzh...Diwan, evel just.  Plas dar yaouankiz !   Ur   plijadur eo selaou an dud-se o kontañ kaoz war dachennoù nevez a-walch, a-wechoù, en hor yezh ! Ha tud all a zo war ar  renk. Gwelet ho peus liseaned ar strollad choariva « An Alouberion » : tapet o deus  ur   priz e-barzh konkour bras ar strolladoù choariva katolik. Soñj ho peus eus skolajidi Lannarstêr, bet o kemer perzh, e brezhoneg, e kenstrivadeg ar «chazetennoù er skol » : ganto eo aet ar maout ! A bep seurt o do da gontañ a-benn nebeut !